**גישות ואסכולות במדע המדינה**

**ד"ר דורון נבות (מלווה מטעם מב"ל: מד"ר מב"ל מירב צפרי-אודיז)**

**מייל של המרצה:** doronnavot@013.net

**שעות קבלה:** בתיאום מראש

**כללי**

מאז הופעת הפוליס באתונה העתיקה העולם ועמו חקר הפוליטיקה השתנו לבלי היכר. כמו העולם בן-זמננו והתקופה רבת התהפוכות בה אנו חיים, המחקר המדעי והשיטתי של הפוליטיקה בימינו מאופיין באי-הסכמות בכל סוגיה ועניין – החל מהשאלה האם המחקר הוא מדעי, דרך השאלה מהי פוליטיקה, במחלוקות לגבי תכלית המחקר, וכלה בדרכים שונות לנתח תופעות עולמיות כמו הגירה, משבר האקלים וצמיחת הפופוליזם. הקורס הנוכחי מבקש להתייחס לנקודות המבט השונות המאפיינות את מדע המדינה, תוך התמקדות באופן בו התחום מטפל בסוגיות בנות-זמננו. זאת, במטרה להגיע להבנה טובה יותר מהי פוליטיקה, כיצד ראוי וניתן לחקור אותה, וכן, להבין טוב יותר את המציאות הפוליטית העולמית והמקומית.

**1. מטרות קונקרטיות של הקורס**

1. לברר מהי פוליטיקה.
2. לדון במאפיינים הפרופסיונאליים-מהותיים והדיסציפלינאריים-מתודולוגיים של חקר הפוליטיקה.
3. להכיר את התפתחות המחקר המדעי של הפוליטיקה במערב.
4. להציג ולנתח באופן ביקורתי את הגישות והאסכולות המרכזיות לחקר הפוליטיקה בעידן המודרני.
5. ללמוד מגוון דרכים לחשוב על בטל"מ על היבטיו השונים מנקודת מבט פוליטית-מחקרית.

**2. הרכב הציון**

מטלה מסכמת (100%) דיון ביקורתי במושג פופוליזם דרך ניתוח הבחירות לנשיאות בארה"ב או מערכות הבחירות שהתקיימו בישראל ב – 2019-2020 (ראו נספח א'). יוגש דרך מערכת teams בתאריך 22.2.2021

**3. חובות וזכויות**

1. קריאת המקורות המוצגים בתכנית הקורס לפני השיעור.
2. שעות קבלה בתיאום מראש.

**4. עיבוד קבוצתי**

בשיעור האחרון נדון בסוגית הפופוליזם דרך עיבוד בקבוצות. השתתפות בעיבוד היא חלק מהשלמת הקורס.

**5. תכנית הקורס**

|  |  |  |  |
| --- | --- | --- | --- |
| **שעור**  | **תאריך** | **נושא** | **עיבוד קבוצתי**  |
| **1** |  | חקר הפוליטיקה עתיק מול מודרני ומה שביניהם:נלמד על הדומה והשונה בין חקר הפוליטיקה בעבר לבין חקר הפוליטיקה המודרני, ונעמוד על החדשנות והחשיבות של מקיאוולי, הובס, אדם סמית', קרל מרכס ואלכסיס דה-טוקוויל  | 21.12.2020 |
| **2** |  | הולדת מדע המדינה האמריקאי, המהפכה הביהוויוראלית והוויכוח על מתודולוגיה ועוצמה  | 4.1.2021 |
| **3** |  | הגישות התיאורטיות והמחלוקת האם יש דבר כזה "המדינה"; מוסדות וסוכנים: הגישה הניאו-מרכסיסטית, הגישה הפוקויאנית והגישה המוסדית החדשה מתווכחות שוב מהי עוצמה ומה כוחה של המדינה בימינו. | 11.1.2021 |
| **4** |  | ריאליזם מול ליברליזם: ריאליזם, ריאל פוליטיק, ניאו ריאליזם, ריאליזם נורמטיבי וליברליזם  | 18.1.2021 |
| **5** |  | קיצור תולדות הפוליטיקה הישראלית משלוש נקודות מבט  | 25.1.2021 |
| **6** |  | חלק ראשון: פופוליזם חלק שני: מקרה בוחן: האם הפופוליזם הוא סכנה לדמוקרטיה בישראל? | 1.2.2021השאלות תחולקנה בתחילת השיעור |

**6. חומרי הקריאה לפי התקדמות השיעורים**

**שעור 1: מבוא**

קריאת חובה: זיסר ברוך.1993. "המחאה המסורתית של ליאו שטראוס." אצל זיסר ברוך (עורך) *מדע המדינה לגווניו*: *אסכולות וגישות בחקר הפוליטיקה*. תל אביב: האוניברסיטה הפתוחה, עמ' 460-484.

Susser, Baruch. 1988. "Leo Strauss: the Ancient as Modern." *Political Studies* xxxvi 497-511.

**שיעור 2: מדע המדינה האמריקאי מראשיתו ועד לאחרית המהפכה הביהוויוראלית**

קריאת חובה: רוברט א. דאהל. 1993. "הגישה הביהוויורלית במדע המדינה: כתובת על אנדרטה למחאה מוצלחת." אצל זיסר ברוך (עורך) *מדע המדינה לגווניו: אסכולות וגישות בחקר הפוליטיקה*. תל אביב: האוניברסיטה הפתוחה, עמ' 23-42.

Dahl, Robert A. 1961. “The Behavioral Approach in Political Science: Epitaph for a Monument to a Successful Protest.” *The American Political Science Review*, vol. 55, no. 4, pp. 763–772.

**שעור 3 : הגישות התיאורטיות והמחלוקת סביב שאלת "המדינה"**

קריאת חובה: תדה סקוצ'פול. 1993. "החזרתה של המדינה לתמונה: אסטרטגיות ניתוח במחקר העכשווי". בתוך: ברוך זיסר (עורך). *מדע המדינה לגווניו*. תל-אביב: האוניברסיטה הפתוחה, עמ' 521-542.

Theda Skocpol. 1985. "Bringing the State Back In."In: Peter Evans et. Al (eds.) *Bringing the State Back In*. Cambridge: Cambridge University Press, pp. 3-37.

**שעור 4: ריאליזם מול ליברליזם**

קריאת חובה:

Sleat M. Realism, Liberalism and Non-ideal Theory Or, Are there Two Ways to do Realistic Political Theory? *Political Studies*. 2016;64(1):27-41.

**שיעור 5: קיצור תולדות הפוליטיקה הישראלית משלוש נקודות מבט**

קריאת חובה: פלד יואב וגרשון שפיר (2000) "משיח של חלוציות לשיח של זכויות". אצל: הרצוג חנה (עורכת), *חברה במראה* 515-538.

Gershon Shafir & Yoav Peled (1998) "Citizenship and stratification in an ethnic democracy." *Ethnic and Racial Studies*, 21:3, 408-427

**שיעור 6: פופוליזם**

קריאת חובה: מולר יאן ורנר, 2018. "דמוקרטיה לא ליברלית? אין דבר כזה." *הזמן הזה*.

Jan-Werner Mueller, 2018. "Can Liberalism Save Itself?"

<https://www.project-syndicate.org/onpoint/can-liberalism-save-itself-by-jan-werner-mueller-2018-04?barrier=accesspaylog>

**נספח א': מטלת סיכום הקורס (משקל מהציון: 100%)**

מטרת התרגיל: להשתמש בגישות השונות שנלמדו בקורס כדי לבחון את תופעת הפופוליזם ואת הדיון בתופעה.

האמצעי: בחינה ביקורתית של אירוע (הבחירות לנשיאות בארה"ב שהתקיימו בנובמבר 2020 או שלוש מערכות הבחירות שהתקיימו בישראל בין אפריל 2019 למרץ 2020) ושל שני טקסטים שונים לפחות שהתייחסו אל האירוע. הטקסטים יכולים להיות כתבה בעיתון, מאמר פובליציסטי, מאמר אקדמי או ספר.

שימו לב: עליכם לבקר הן את האירוע, והן שני טקסטים לפחות שמתייחסים אל האירוע. את הטקסטים עליכם לבקר מתוך גישה תיאורטית שנלמדה בקורס (הגישה לבחירתכם/ן מתוך מה שלמדנו), אך אין חובה שהניתוח הביקורתי יתבסס רק על מאמרים מחומר הקריאה.

היקף עד 5000 מילים –יש לציין בעמוד הפתיחה את מספר המילים. עבודה שתחרוג ממספר המלים לא תיבדק.

רשימה ביבליוגרפית, שער וכדומה נחשבים במניין 5000 המילים המרבי.

הגשה יחידנית.

נא לענות על פי המתווה הבא – חובה להשתמש בסעיפים בתשובה

* 1. דונו בקצרה בהבדלים בין המונח פופוליזם, המושג פופוליזם ו"הגל הפופוליסטי" כתופעה.
	2. הציגו בקצרה את מערכת הבחירות לנשיאות/בישראל בהתבסס על גישה תיאורטית כלשהי.
	3. הציגו את הניתוח של האירוע לפי טקסט כלשהו.
1. מה הטענה המרכזית בטקסט?
2. מה הגישה התיאורטית שמשמשת את הטקסט?
3. כיצד הגישה התיאורטית באה לידי ביטוי?
4. לדעתכם – ואנא נמקו: מה החוזק של הניתוח בטקסט? מה החולשה?
	1. כנ"ל של טקסט שני שבחרתם.
	2. אמצו גישה מחקרית אחרת מזו שבאה לידי ביטוי בטקסטים, מתוך אחת הגישות שנלמדו בקורס, והציעו ניתוח חלופי מזה המופיע בטקסטים של הבחירות לנשיאות שהתקיימו בנובמבר 2020 או של מערכות הבחירות שהתרחשו בישראל בשנים 2019-2020.